Diari Oficial de la Generalitat Valenciana


Sumari del DOGV 4236, del 25-04-2002 (2002/4191)

RESOLUCIÓ de 22 de març de 2002, del conseller d'Obres Públiques, Urbanisme i Transports, per la qual s'aprova definitivament la correcció d'errada del Pla especial de protecció del conjunt historicoartístic de Sagunt, relativa a la fitxa de l'immoble ubicat al carrer Major núm. 21.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4191


Data del document
:   22-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 22 de març de 2002, del conseller d'Obres Públiques, Urbanisme i Transports, per la qual s'aprova definitivament la correcció d'errada del Pla especial de protecció del conjunt historicoartístic de Sagunt, relativa a la fitxa de l'immoble ubicat al carrer Major núm. 21. [2002/X4191]
  
Vist l'expedient remés per l'Ajuntament de Sagunt, referit a la correcció d'errades del Pla especial de protecció del conjunt historicoartístic de Sagunt, relativa a la fitxa de l'immoble ubicat al carrer Major núm. 21, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant Resolució de l'Alcaldia de 26 de març de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 19 de desembre de 2001.
  
Segon. La documentació remesa conté justificació de l'errada detectada i nova fitxa del catàleg corresponent a l'immoble afectat.
  
Tercer. El Pla especial de protecció del conjunt historicoartístic de Sagunt va ser aprovat definitivament mitjançant Resolució del conseller d'Obres Públiques, Urbanisme i Transports, de 23 de març de 2001.
  
Quart. La Comissió Territorial d'Urbanisme de València, en sessió del dia 15 de març de 2002, va acordar informar favorablement la correcció d'errada del Pla especial de protecció del conjunt historicoartístic de Sagunt, relativa a la fitxa de l'immoble ubicat al carrer Major, núm. 21, i elevar al conseller la proposta d'aprovació definitiva.
  
Fonaments de dret
  
Primer. Respecte a la tramitació ha sigut correcta, segons el que estableix l'article 38, de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (LRAU).
  
Segon. La documentació està completa als efectes del compliment del que disposa l'article 27 de la LRAU.
  
Tercer. Quant al fons de l'assumpte, l'objecte del projecte és la correcció de l'errada existent en la fitxa del catàleg relativa a l'immoble ubicat al carrer Major núm. 21, consistent en el fet que no es van incloure en aquesta les determinacions corresponents al cos d'edificació que existeix en aqueixa parcel·la recaient al carrer del Camí Reial.
  
Quart. Consta en l'expedient instruït per l'Ajuntament de Sagunt la petició d'informe amb data 3 d'abril de 2001, a la Conselleria de Cultura i Educació, i ha sigut emés per aquesta l'informe favorable a la correcció d'errada del Pla especial del conjunt històric de Sagunt, amb data 7 de març de 2002, segons el qual: ?Es verifica aquesta falta de documentació en la fitxa, i es comprova que les dades proposades són les que corresponen, coherents amb el seu emplaçament, edificis de l'entorn immediat i zonificació...-.
  
Cinqué. Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39, en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament la correcció d'errada del Pla especial de protecció del conjunt historicoartístic de Sagunt, relativa a la fitxa de l'immoble ubicat al carrer Major, núm. 21.
  
Contra la present resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei reguladora de la Jurisdicció Contenciosa Administrativa, de 13 de juliol de 1998. Tot això sense perjudici que s'hi puga exercir qualsevol altre recurs que s'estime oportú.